Persverklaring: ATKV verwelkom Marlene le Roux as direksielid | LitNet
LitNet ATKV-Portaal 2019-06-03
Le Roux, sedert 2015 die uitvoerende bedryfshoof van die Kunstekaapteater, sê dis haar passie om ’n verskil te maak. "Ek wil deur kuns en kultuur uitreik na die diverse gemeenskappe in ons samelewing en ’n platform skep waar almal kan tuishoort, veral die gemeenskappe wat voorheen op kulturele, ekonomiese en sosiale vlakke gemarginaliseer is."
Le Roux het ná haar verkiesing gesê dat die ATKV se lede ’n baie belangrike rol speel. Sy het ook beklemtoon dat daar op die jeug gekonsentreer moet word. "Die jeug is nodig om die organisasie vorentoe te neem, die werk van die afgelope 89 jaar verder uit te bou en die organisasie se visie vir Suid-Afrika te implementeer."